Kun.uz: Avval “Arsenal” tarkibida harakat qilgan “Chelsi” yarim himoyachisi Sesk Fabregas “aristokratlar” murabbiyi Joze Mourino uning faoliyatidagi eng yaxshi murabbiy ekanini ma’lum qildi. “Mourino g‘alaba qozonishni juda yaxshi ko‘radi. Men boshqa murabbiylar g‘alabani yaxshi ko‘rmaydi demoqchimasman, lekin Mourinoda boshqa murabbiylardan yo‘q ustunliklar bor. Uning g‘alabaga bo‘lgan ishtiyoqi har bir mashg‘ulot hamda o‘yinda seziladi. Uning nima uchun bunchalik ko‘p sovrinni qo‘lga kiritganini endi tushunayapman”, – deydi ispaniyalik futbolchi. Ma’lumot uchun, “Chelsi” 2014/2015 yilgi APL musobaqasida muddatdan oldin chempionlikni qo‘lga kiritdi.